**Pielikums**

Apstiprināts ar   
2017. gada 29.septembra  
rīkojumu Nr. 1-2/154

**Konkursa “Pašvaldību atbalsta pasākumi uzņēmējdarbības sekmēšanai” nolikums**

1.Konkursa “Pašvaldību atbalsta pasākumi uzņēmējdarbības sekmēšanai” (turpmāk – konkurss) **mērķis** ir katrā plānošanas reģionā noteikt ne vairāk kā trīs rezultatīvākās pašvaldības, kuras sava pamatbudžeta ietvaros īsteno daudzveidīgus atbalsta pasākumus uzņēmējdarbības sekmēšanai.

2. Konkursu organizē Vides aizsardzības un reģionālās attīstības ministrija (turpmāk - VARAM) sadarbībā ar Kurzemes, Latgales, Rīgas, Vidzemes un Zemgales plānošanas reģioniem.

3. **Konkursa dalībnieki** ir Latvijas Republikas pašvaldības pēc piederības attiecīgajam plānošanas reģionam (administratīvais iedalījums noteikts saskaņā ar Ministru kabineta 2009. gada 5. maija noteikumiem Nr. 391 “Noteikumi par plānošanas reģionu teritorijām”).

**4. Nosacījumi dalībai konkursā:**

4.1. Pašvaldību dalība konkursā ir brīvprātīga.

4.2. Konkursā vērtē pašvaldību īstenotos atbalsta pasākumus uzņēmējdarbības sekmēšanai un atbalsta pasākumu sasniegtos vai plānotos rezultātus, kas tieši izpaužas kā pozitīva ietekme uz pašvaldības budžeta ieņēmumu sadaļu vai netieši uz uzņēmējdarbības vides izaugsmi pašvaldībā kopumā.

4.3. Konkursam var pieteikt tikai tādus atbalsta pasākumus, kurus pilnībā finansē no pašvaldības pamatbudžeta (citu finansējuma avotu neieskaita, piemēram, Eiropas Savienības struktūrfondu projektos ieviestos atbalsta mehānismus, pašvaldības līdzmaksājuma daļu dažādu projektu ietvaros, valsts budžeta dotētos pasākumus, u.c.).

4.4. Atbalsta pasākums var būt:

4.4.1. tiešs atbalsts - pašvaldības finansējumu saņem uzņēmējs (piemēram, grants (naudas balva) pamatlīdzekļu iegādei; nomas maksas atlaide; nekustamā īpašuma nodokļa atlaides u.c.). Infrastruktūru (piemēram, telpas), kuru pašvaldība izbūvē un nodod nomā komersantam, uzskata par tiešu atbalstu.

4.4.2. netiešs atbalsts uzņēmējiem, kur pašvaldības finansējumu iegulda pakalpojumā, publiskā infrastruktūrā (var lietot vairāki uzņēmēji) vai jebkurā citā jomā vai lietā, kuru lieto uzņēmējs (piemēram, pakalpojuma veidā - uzņēmējdarbības speciālista konsultācijas; mūsdienīga pašvaldības tīmekļvietne, t.sk. sadaļa par uzņēmējdarbību; pašvaldības un uzņēmēju stendi izstādēs; tirdzniecības misiju organizēšana; aktivitātes investoru piesaistei; dalība citu organizāciju rīkotajos pasākumos u.c.).

**5. Konkursa vērtēšanas komisija:**

5.1. Konkursa vērtēšanas komisijas (turpmāk – vērtēšanas komisija) izveido katrā plānošanas reģionā. Vērtēšanas komisijas sastāvu apstiprina ar katra attiecīgā plānošanas reģiona vadītāja rīkojumu.

5.2. Vērtēšanas komisija sastāv no vismaz četriem komisijas locekļiem. Vērtēšanas komisijas sastāvā iekļauj vienu plānošanas reģiona Uzņēmējdarbības centra pārstāvi, vienu Plānošanas reģiona administrācijas pārstāvi, vienu Latvijas Darba devēju konfederācijas vai Latvijas Tirdzniecības un rūpniecības kameras pārstāvi (organizācijai jābūt pārstāvētai attiecīgajā plānošanas reģionā) un vienu AS “Attīstības finanšu institūcija ALTUM” pārstāvi. Vērtēšanas komisijas sastāvā var iekļaut ne vairāk kā divus reģiona uzņēmējus. Ja vērtēšanā ir vienāds vērtējums vairākiem konkursa dalībniekiem, izšķirošais vērtējums ir vērtēšanas komisijas vadītājam.

5.3. Ar padomdevēja tiesībām vērtēšanas komisijā piedalās viens VARAM pārstāvis.

**6. Konkursa dalībnieku pieteikumu vērtēšanas pamatprincipi:**

6.1. Konkursa dalībnieki iesniedz pieteikumu dalībai konkursā atbilstoši šā nolikuma 1. pielikumā noteiktajai formai, nosūtot to elektroniski konkrētā plānošanas reģiona vērtēšanas komisijai, ar norādi “Konkursam “Pašvaldību atbalsta pasākumi uzņēmējdarbības sekmēšanai””:

6.1.1. Kurzemes plānošanas reģionam – pasts@kurzemesregions.lv;

6.1.2. Latgales plānošanas reģionam – pasts@latgale.lv;

6.1.3. Rīgas plānošanas reģionam – rpr@rpr.gov.lv;

6.1.4. Vidzemes plānošanas reģionam – uznemejdarbiba@vidzeme.lv;

6.1.5. Zemgales plānošanas reģionam – zpr@zpr.gov.lv.

6.2. Konkursam pieteiktos atbalsta pasākumus vērtē katra attiecīgā plānošanas reģiona vērtēšanas komisija.

6.3. Konkursa dalībniekiem ir tiesības saņemt konsultācijas no vērtēšanas komisijas par pieteikuma aizpildīšanu un citiem ar konkursa norisi saistītiem jautājumiem.

6.4. Katrā plānošanas reģionā ar naudas balvu apbalvo ne vairāk kā trīs rezultatīvākās pašvaldības. Piešķirtā naudas balva jāizmanto uzņēmējdarbības atbalsta pasākumu ieviešanai vai nodrošināšanai (t.sk. infrastruktūras attīstība uzņēmējdarbības vajadzībām). Naudas balvu pašvaldībām jāizlieto 2018. gada ietvaros.

6.5. Kopējais naudas balvu fonds katrā reģionā ir 10390.00 EUR, to izmaksu nodrošina plānošanas reģioni. Naudas balvu apmēru un sadalījumu nosaka atbilstoši katra plānošanas reģiona vērtēšanas komisijas lēmumam, kuru fiksē vērtēšanas komisijas protokolā.

6.6. Par naudas balvas izlietošanu pašvaldība informē attiecīgo plānošanas reģionu, kā arī VARAM viena mēneša laikā pēc naudas balvas izlietošanas, bet ne vēlāk kā līdz 2019. gada 1. februārim.

**7. Konkursa rezultātu nosaka, izvērtējot šādus kritērijus:**

7.1. **Finansējuma (atbalsta pasākumiem) vērtējums; ar svaru 0,25.** Pašvaldības rezultātu finansējuma vērtējumā aprēķina, dalot pašvaldības iegūto atbalsta pasākumu finansējuma koeficientu summu ar attiecīgā plānošanas reģiona pašvaldību atbalsta pasākumu finansējuma koeficientu vidējo rādītāju. Plānošanas reģiona pašvaldību koeficientu vidējo rādītāju aprēķina no datiem par tām pašvaldībām, kuras piedalās konkursā.

7.1.1. Aprēķinam izmanto šā nolikuma 1.pielikumā noteikto informāciju - informācija, ko iesniedz konkursa dalībnieki - trīs rezultatīvākie atbalsta pasākumi, kuri ir īstenoti laika posmā no 2015. līdz 2017. gadam (ieskaitot) un atbalsta pasākumu īstenošanai izlietotais pašvaldības budžeta izdevumu apmērs (*euro*).

7.1.2. Atbalsta pasākums var tikt īstenots visus trīs gadus (piemēram, Ideju konkurss, kas īstenots visus trīs gadus) vai arī var norādīt atšķirīgus pasākumus katrā no gadiem (piemēram, Ideju konkurss – 2015. gadā, Amatnieku gadatirgus – 2016. gadā, Investīciju kataloga izstrāde – 2017. gadā).

7.1.3. Konkursa dalībnieks pieteikumā norāda vienu 2018. gadā plānoto atbalsta pasākumu un tam provizoriski paredzamo pašvaldības budžeta izdevumu apmēru (*euro*).

7.1.4. 2018. gadā plānotajam atbalsta pasākumam jābūt jaunam vai pilnveidotam esošajam atbalsta pasākumam. Jāietver ideja, kā konkursa dalībnieks izmantotu konkursā pieejamo naudas balvu, vienlaikus ar potenciālo balvu fondu nav atļauts aizstāt esošo atbalsta pasākumu.

7.2. **Atbalsta pasākumu rezultātu vērtējums; ar svaru 0,25.** Pašvaldības rezultātu atbalsta pasākumu rezultātu vērtējumā aprēķina, dalot pašvaldības iegūto atbalsta pasākumu rezultātu koeficientu summu ar attiecīgā plānošanas reģiona pašvaldību atbalsta pasākumu rezultātu koeficientu vidējo rādītāju. Plānošanas reģiona pašvaldību koeficientu vidējo rādītāju aprēķina no datiem par tām pašvaldībām, kuras piedalās konkursā.

7.2.1. Informācija, ko iesniedz konkursa dalībnieki - apraksts par katra pieteiktā atbalsta pasākuma sasniegtajiem vai plānotajiem rezultātiem.

7.2.2. Sasniegtos vai plānotos rezultātus jeb atbalsta pasākumu ietekmi norāda uz nodokļu (iedzīvotāju ienākuma nodokļa un nekustamā īpašuma nodokļa) apmēru pašvaldības budžetā.

7.2.3. Ja nav iespējams novērtēt aptuvenu atbalsta pasākumu rezultātu finansiālu ietekmi, tad jānorāda vērtība 0.

7.3. **Vērtēšanas komisijas vērtējums par atbalsta pasākumu rezultātiem; ar svaru 0,5.** Pašvaldības rezultātu vērtēšanas komisijas vērtējumā aprēķina, dalot pašvaldības iegūto punktu summu ar attiecīgā plānošanas reģiona pašvaldību punktu vidējo rādītāju. Plānošanas reģiona pašvaldību punktu vidējo rādītāju aprēķina no datiem par tām pašvaldībām, kuras piedalās konkursā. Aprēķinam izmanto šā nolikuma 1.pielikumā noteikto informāciju - vērtēšanas komisijas locekļi sniedz individuālu vērtējumu saskaņā ar šā nolikuma 2.pielikumu.

**8. Vērtēšanas rezultātu apstiprināšana**

8.1. Vērtēšanas komisija izskata konkursa dalībnieku rezultātus un lemj par rezultātu apstiprināšanu, laureātu noteikšanu.

8.2. Vērtēšanas komisijai nepieciešamības gadījumā ir tiesības pieprasīt papildu informāciju no konkursa dalībniekiem. Informācija sagatavojama un iesniedzama vērtēšanas komisijas noteiktajā laikā.

8.3. Ja vērtēšanas komisija secina, ka aprēķina rezultāti pilnībā neatspoguļo kāda konkursa dalībnieka sniegumu (piemēram, ieviests tāds inovatīvs atbalsta pasākums, kuram tiek plānoti augsti sasniedzamie rezultāti, kas nav novērtējami šobrīd), pēc motivēta balsojuma vērtēšanas komisija pieņem lēmumu par attiecīgā konkursa dalībnieka virzīšanu konkursa laureātu vidū.

**9. Konkursa noslēgums:**

9.1. Katrā plānošanas reģionā organizē konkursa noslēguma pasākumu, kurā ar naudas balvu apbalvo ne vairāk kā trīs rezultatīvākās pašvaldības.

9.2. Konkursa vērtēšanas komisijai ir tiesības noteikt papildu nominācijas un izvirzīt pašvaldības, kas saņem atzinības rakstu par dalību konkursā.

9.3. Konkursa laureāti plānošanas reģiona noteiktā pasākumā prezentē savu pieredzi un rezultatīvākos atbalsta pasākumus uzņēmējdarbības sekmēšanai. Uz pasākumu var tikt pieaicinātas pašvaldības un citi interesenti.

**10. Konkursa norises laika grafiks:**

10.1. Informācija par konkursu pieejama VARAM oficiālajā tīmekļvietnē www.varam.gov.lv, kā arī plānošanas reģionu oficiālajās tīmekļvietnēs.

10.2. Vērtēšanas komisiju plānošanas reģioni izveido un tās sastāvu apstiprina līdz 2017. gada 6. oktobrim.

10.3. Laika posmā no 2017. gada 3. oktobra līdz 2017.gada 6. oktobrim (ieskaitot) plānošanas reģioni paziņo pašvaldībām par iespēju piedalīties konkursā.

10.4. Konkursa dalībnieki no konkursa paziņošanas brīža un līdz 2017. gada 20. oktobrim iesniedz pieteikumu dalībai konkursā.

10.5. Pieteikumi, kas dalībai konkursā iesniegti pēc šā nolikuma 10.4. apakšpunktā noteiktā termiņa, netiek pieņemti.

10.6. Vērtēšanas komisija pieteikumu apkopošanu un vērtēšanu veic no 2017. gada 23. oktobra līdz 2017. gada 25. oktobrim.

10.7. Noslēguma pasākumus un laureātu paziņošanu plānošanas reģioni īsteno laika posmā no 2017. gada 30. oktobra līdz 2017. gada 11. decembrim. Par noslēguma pasākuma norisi un datumu jāinformē VARAM.

10.8. Naudas balvu pārskaitīšanu plānošanas reģioni konkursa laureātiem nodrošina pēc noslēguma pasākuma attiecīgajā reģionā, bet ne vēlāk kā līdz 2017. gada 18. decembrim.

Valsts sekretārs R.Muciņš

**Konkursa “Pašvaldību atbalsta pasākumi uzņēmējdarbības sekmēšanai”**

**1. pielikums**

**Pieteikuma anketa dalībai konkursā**

|  |  |  |  |  |  |
| --- | --- | --- | --- | --- | --- |
|  | | | | |  |
| **Pašvaldības nosaukums un informācija par kontaktpersonu** | **Šūnas, kuras iekrāsotas ar zilu krāsu, aizpilda konkursa dalībnieks** | | | |  |
| **I Finansējums atbalsta pasākumiem** (realizētie atbalsta pasākumi 2015.-2017. gads, ieskaitot; plānotais atbalsta pasākums 2018.gadā)  Konkursa dalībnieks pieteikumā norāda trīs rezultatīvākos atbalsta pasākumus, kuri ir īstenoti laika posmā no 2015. līdz 2017.gadam (ieskaitot) un atbalsta pasākumu īstenošanai izlietoto pašvaldības budžeta izdevumu apmēru (EUR). Pasākums var tikt īstenots visus trīs gadus viens (piemēram, Ideju konkurss, kas īstenots visus trīs gadus); vai arī var norādīt atšķirīgus pasākumus katrā no gadiem (piemēram, Ideju konkurss – 2015.gadā, Amatnieku gadatirgus – 2016.gadā, Investīciju kataloga izstrāde – 2017.gadā). | | | | |  |
|  | *Atbalsta pasākums - nosaukums un tīmekļa saite uz plašāku informāciju par pasākumu (vismaz mērķis, atbalsta veids)* | *Gads* | *Budžeta izdevumu apmērs atbalsta pasākumu īstenošanai, EUR* | *Tiešs vai netiešs atbalsta pasākums - norāda vienu vārdu* |  |
| Pasākums Nr.1. | apraksts | 2015.gads | skaitlis | tiešs vai netiešs |  |
| Pasākums Nr.2. | apraksts | 2016.gads | skaitlis | tiešs vai netiešs |  |
| Pasākums Nr.3. | apraksts | 2017.gads | skaitlis | tiešs vai netiešs |  |
| Pasākums Nr.4. (2018.gadā plānotais pasākums) | apraksts | 2018.gads | skaitlis | tiešs vai netiešs |  |
|  |  |  |  |  |  |
| **II Atbalsta pasākumu rezultāti** | | | | |  |
|  | **A daļa - aizpilda visi konkursa dalībnieki** |  | **B daļa - aizpilda tikai par tiešajiem atbalsta pasākumiem** | |  |
|  | *Sasniegtie rezultāti no atbalsta pasākumiem - aprakstu sagatavo konkursa dalībnieks (pašvaldība); kur iespējams ietver skaitlisku pamatojumu atbalsta pasākuma rezultativitātes atspoguļošanai* |  | *Norāda ietekmi uz pašvaldības nodokļiem (IIN, NIN) - rezultātus no atbalsta pasākuma, ja tādi ir aprēķināmi* | |  |
| Pasākums Nr.1. | apraksts | 2015.gads | skaitlis | |  |
| Pasākums Nr.2. | apraksts | 2016.gads | skaitlis | |  |
| Pasākums Nr.3. | apraksts | 2017.gads | skaitlis | |  |
| Pasākums Nr.4. (2018.gadā plānotais pasākums) | apraksts | 2018.gads | skaitlis | |  |
|  |  |  |  |  |  |
| ***Papildu informācija. Apraksts brīvā formā- netiek vērtēts*** | | | |  | |
| Problēmjautājumi, ar kuriem pašvaldība saskaras (vai ir saskārusies) atbalsta pasākumu izstrādē un ieviešanā. | | *Aizpilda pašvaldība!* | |  |  |
| Citas būtiskas aktivitātes, kas demonstrē pašvaldības atbalstu uzņēmējdarbībai. Piemēram, sadarbība ar dažādām institūcijām un dalība citu organizāciju rīkotajos uzņēmējdarbības sekmēšanas pasākumos. | | *Aizpilda pašvaldība!* | |  |  |

Valsts sekretārs R.Muciņš

**Konkursa “Pašvaldību atbalsta pasākumi uzņēmējdarbības sekmēšanai”**

**2. pielikums**

**Konkursa pieteikumu vērtēšanas kritēriji**

|  |  |
| --- | --- |
| **Punktu skaits** | **Paskaidrojums** |
| **1** | * Par atbalsta pasākuma izmantošanu ir maz interesentu; atbalsta pasākums nesasniedz mērķauditoriju; * Atbalsta pasākums ir **netiešs** atbalstsuzņēmējiem, nevar identificēt konkrētu atbalsta saņēmēju; * Atbalsta pasākums nav inovatīvs, to plaši izmanto arī citās pašvaldībās; * Atbalsta pasākums nenes tiešu atdevi pašvaldības budžetā; * Atbalsta pasākums notiek pašvaldības ietvaros, organizēšana nenotiek. sadarbojoties ar citām pašvaldībām vai uzņēmējdarbības atbalsta institūcijām |
| **2** | * Par atbalsta pasākuma izmantošanu ir interese no potenciālās mērķauditorijas - pašvaldība var nosaukt aptuvenu gadījumu skaitu; * Atbalsta pasākums ir **tiešs** atbalsts uzņēmējiem; var identificēt atbalsta labuma guvēju; * Atbalsta pasākums nav inovatīvs, to plaši izmanto arī citās pašvaldībās; * Atbalsta pasākuma sasniegto rezultātu nevar novērtēt finansiālā izteiksmē uz pašvaldības pamatbudžeta ieņēmumu daļu; * Atbalsta pasākums notiek pašvaldības ietvaros, organizēšana nenotiek, sadarbojoties ar citām pašvaldībām vai uzņēmējdarbības atbalsta institūcijām. |
| **3** | * Par atbalsta pasākuma izmantošanu ir interese no potenciālās mērķauditorijas - pašvaldība var nosaukt aptuvenu gadījumu skaitu, kad atbalsts ir piešķirts, vai mērķauditorija ir izrādījusi par to interesi (sniegtas konsultācijas par atbalsta pasākumu); * Atbalsta pasākums ir **tiešs** atbalsts uzņēmējiem; var identificēt atbalsta labuma guvēju; var novērtēt atbalsta finansiālo apmēru; * Atbalsta pasākumu plaši neizmanto citās pašvaldībās, tas ir konkrētās pašvaldības radīts atbalsta pasākums, balstoties uz mērķauditorijas vajadzībām; * Atbalsta pasākuma sasniegto rezultātu **var novērtēt finansiālā izteiksmē** uz pašvaldības pamatbudžeta ieņēmumu daļu; * Atbalsta pasākums notiek pašvaldības ietvaros, organizēšana nenotiek, sadarbojoties ar citām pašvaldībām vai uzņēmējdarbības atbalsta institūcijām. |
| **4** | * Par atbalsta pasākuma izmantošanu ir interese no potenciālās mērķauditorijas - pašvaldība var nosaukt aptuvenu gadījumu skaitu, kad atbalsts ir piešķirts, vai mērķauditorija ir izrādījusi par to interesi (sniegtas konsultācijas par atbalsta pasākumu); * Atbalsta pasākums ir **tiešs** atbalsts uzņēmējiem; var identificēt atbalsta labuma guvēju; var novērtēt atbalsta finansiālo apmēru; * Atbalsta pasākums ir **inovatīvs reģionā** (ieviests pirmo reizi), to neizmanto citās pašvaldībās. * Atbalsta pasākuma sasniegto rezultātu var novērtēt finansiālā izteiksmē uz pašvaldības; pamatbudžeta ieņēmumu daļu. **Ieņēmumi pamatbudžetā no atbalsta pasākuma pārsniedz izdevumus**, ko pašvaldība izlietojusi, lai atbalsta pasākumu ieviestu; * Atbalsta pasākums aptver mērķauditoriju ārpus pašvaldības teritorijas, organizēšana notiek, sadarbojoties ar citām pašvaldībām vai uzņēmējdarbības atbalsta institūcijām. |

Valsts sekretārs R.Muciņš